R: NU, Doamne ferește ! O agenție imobiliară intermediază între un cumpărător și un vânzător. Noi suntem PROPRIETARII și VÂNZĂTORII direcți ai parcelelor de teren situat în intravilan, noi am stabilit prețul acestora, noi încasăm prețul, cu noi aveți contractul de vânzare – cumpărare, noi venim la notariat pentru a încheia actele finale de transfer autentic al proprietății … În activitatea noastră de aproape 20 de ani am făcut și greșeala de a lucra cu agenții imobiliare. Cea mai mare problemă cu ele este următoarea: ne mint clienții. De exemplu, cei de la agenție știu că este prevăzut foarte clar în contractul nostru, pe site și în tot ceea ce facem ideea că noi NU aducem pe teren utilitățile. Am avut clienți care au venit prin agenții și care ne-au spus că lor li s-a promis că noi, vânzătorii, vom aduce utilitatile pe teren, lucru pe care la niciun proiect nu l-am gestionat și nici nu o vom face. Pur și simplu nu este business-ul nostru. Așa ca nu, nici nu suntem și nici nu lucrăm cu agenții imobiliare. Și ca urmare, nu ne ocupăm de vânzarea terenurilor altor persoane. Doar de ale noastre!